รัฐบาลไทย-ข่าวทำเนียบรัฐบาล-ศธ.ประชุมคณะกรรมการขับเคลื่อนโครงการ "ไทยนิยม ยั่งยืน" ครั้งที่ 1/2561
วันอังคารที่ 27 มีนาคม 2561
ศธ.ประชุมคณะกรรมการขับเคลื่อนโครงการ "ไทยนิยม ยั่งยืน" ครั้งที่ 1/2561
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการ ครั้งที่ 1/2561 เมื่อวันจันทร์ ที่ 26 มีนาคม 2561 ณ ห้องประชุมราชวัลลภ อาคารราชวัลลภ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการเป็นประธานการประชุมคณะกรรมการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการ ครั้งที่1/2561เมื่อวันจันทร์ ที่ 26มีนาคม 2561 ณ ห้องประชุมราชวัลลภ อาคารราชวัลลภโดยมีผู้ตรวจราชการกระทรวงศึกษาธิการผู้บริหารทุกสังกัดและหน่วยงานในกํากับของกระทรวงศึกษาธิการเข้าร่วมการประชุม
พล.อ.สุรเชษฐ์ ชัยวงศ์กล่าวว่า เป็นการประชุมครั้งแรกของคณะกรรมการขับเคลื่อนฯ แต่กระทรวงศึกษาธิการได้วางแผนขับเคลื่อนการทํางานตามนโยบายของพล.อ.ประยุทธ์ จันทร์โอชานายกรัฐมนตรีนับตั้งแต่วันที่ 9 กุมภาพันธ์ที่ผ่านมา ที่ได้มีการประชุมชี้แจงนโยบายแนวทางขับเคลื่อนประเทศตามโครงการไทยนิยม ยั่งยืน ให้กับผู้ว่าราชการจังหวัด หัวหน้าส่วนราชการ และวิทยากรระดับจังหวัดกว่า 2,800 คน
ในส่วนของกระทรวงศึกษาธิการ (ศธ.) ได้มีคําสั่งกระทรวงศึกษาธิการ ที่ สป428/2561ลงวันที่28กุมภาพันธ์2561เรื่อง แต่งตั้งคณะกรรมการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการโดยกําหนดให้มีองค์ประกอบของคณะกรรมการเป็น2คณะ คือ"คณะกรรมการอํานวยการขับเคลื่อนฯ"มี รมว.ศึกษาธิการ เป็นประธาน และ ปลัด ศธ. เป็นเลขานุการ และ"คณะกรรมการนโยบายและแผนการขับเคลื่อนฯ"มี รมช.ศึกษาธิการ (พล.อ.สุรเชษฐ์ ชัยวงศ์) เป็นประธานกรรมการ และนายอํานาจ วิชยานุวัติ ผู้ตรวจราชการ ศธ. เป็นเลขานุการ
ผลการประชุมครั้งนี้
ที่ประชุมได้รับทราบแนวทางการดําเนินงาน ความคืบหน้า ความเชื่อมโยงRoad Mapของการดําเนินงานตามนโยบายไทยนิยม ยั่งยืนซึ่งเป็นนโยบายสําคัญของรัฐบาลที่มีกระทรวงมหาดไทยเป็นหน่วยงานหลัก รวมทั้งได้รับฟังการนําเสนอตัวอย่างโครงการสําคัญ ๆ ของทุกส่วนราชการใน ศธ. ที่สอดรับกับหลักการโครงการไทยนิยม ยั่งยืน
ให้ทุกองค์กรหลักกลับไปทบทวนแผนการทํางานที่สอดคล้องรองรับกับกรอบงานตามโครงการไทยนิยม ยั่งยืนเพื่อต้องการให้ทุกหน่วยงานได้วิเคราะห์ภารกิจ บทบาทหน้าที่ที่เกี่ยวข้องในการทํางานเชิงบูรณาการ ให้เกิดการทํางานเชื่อมโยงกับทุกภาคส่วนซึ่งจากการรับฟังข้อมูลที่ประชุมครั้งนี้มีหลายโครงการที่สอดคล้องกับเป้าหมายแล้ว แต่หลายโครงการอาจคลาดเคลื่อนไปบ้างจึงขอให้ทุกองค์กรหลักกลับไปทบทวนแผนการทํางานที่สอดคล้องรองรับกับกรอบงานทั้ง 10 เรื่องตามโครงการไทยนิยม ยั่งยืนโดยเน้นหลักการ "วิเคราะห์ซ้ํา ทบทวนให้ครบถ้วน"ว่าแต่ละหน่วยงานเกี่ยวข้องอย่างไรต่อการขับเคลื่อนที่มุ่งเน้นลงไปถึงระดับพื้นที่ ตั้งแต่ระดับจังหวัด อําเภอ ตําบล ไปจนถึงหมู่บ้านกว่า85,000แห่งทั่วประเทศ โดยขอให้ลองนึกภาพว่ามีหน่วยงานหรือสถานศึกษากระจายอยู่ทุกหย่อมหญ้าทั่วประเทศ จะดําเนินการอย่างไรให้ประชาชนเข้าถึงโครงการเหล่านั้นของ ศธ.ได้
บุคลากรที่เป็นตัวแทนของ ศธ.ในพื้นที่ซึ่งส่วนมากเป็นครู กศน.ให้ถือเป็นตัวแทนของ ศธ. โดยตรงและเป็นแกนหลักในการประสานงานระดับพื้นที่ โดยครูเหล่านี้สามารถเข้าไปเป็นส่วนหนึ่งของคณะกรรมการโครงการไทยนิยม ยั่งยืนในระดับตําบลได้ และสามารถดึงผู้บริหาร ครู และบุคลากรทางการศึกษาขององค์กรหลักอื่นเข้าไปเชื่อมโยงเกี่ยวข้องกับการทํางานได้
มอบ สํานักงาน กศน. ให้จัดประชุมทีมขับเคลื่อนฯ ระดับตําบล อําเภอ จังหวัดเพื่อเพิ่มเติมความรู้และทบทวนงาน รวมทั้งการสร้างความรับรู้ความเข้าใจ ความตระหนัก การรับรู้ถึงบทบาทหน้าที่ของประชาชนในการมีส่วนร่วมในการพัฒนาประเทศทั้ง 4 ภูมิภาค ในช่วงเดือนเมษายน 2561 เป็นต้นไป เป็นเวลา 2 วัน 1 คืน โดยหลักสูตรการประชุมควรมีเรื่องของเนื้อหาสาระ ชุดความรู้ กระบวนการ รวมทั้งเทคนิคการประชาสัมพันธ์ในระดับชุมชนและหมู่บ้าน เพื่อให้ครู กศน.และทีมขับเคลื่อนฯ มีแนวทางการทํางานให้ประชาชนเข้าใจชุดความรู้ของ ศธ.ที่จะผลิตเผยแพร่ อันจะส่งผลถึงความร่วมมือร่วมใจของประชาชนต่อไป
มอบผู้ตรวจราชการ ศธ. (นายพิธาน พื้นทอง) เป็นหัวหน้าคณะทํางานการจัดทํา "ชุดความรู้ของกระทรวงศึกษาธิการ"เพื่อเผยแพร่ให้ประชาชนได้รับทราบประโยชน์จากโครงการไทยนิยม ยั่งยืน ของศธ. โดยคณะทํางานมาจากผู้อํานวยการสํานักด้านแผนและยุทธศาสตร์ของทุกหน่วยงาน เพื่อวิเคราะห์รวบรวมเรื่องต่าง ๆ มาจัดทําชุดความรู้ ที่อาจเป็นDVDหรือสื่ออื่น ๆ เพื่อแจกในชุมชนได้ ทั้งเรื่องที่เหมือนกันทั่วประเทศ เช่น โครงการเรียนฟรี15ปีฯ หรือในส่วนที่มีบริบทต่างกันในแต่ละภาค เช่น ในพื้นที่ชายแดนภาคใต้ จะมีเรื่อง รร.ประชารัฐจังหวัดชายแดนภาคใต้ เป็นต้น
พล.อ.สุรเชษฐ์ ได้กล่าวฝากข้อคิดของ พล.อ.ประยุทธ์ จันทร์โอชา นายกรัฐมนตรี เกี่ยวกับสูตรของความสําเร็จในการทํางานด้วยว่า สูตรสําเร็จ=ความเพียร+ความร่วมมือ+ประชารัฐ เพื่อให้ทุกหน่วยงานนําไปปรับใช้การดําเนินโครงการไทยนิยม ยั่งยืน โดยต้องคํานึงถึงความต้องการของพื้นที่ หรือยึดประชาชนเป็นศูนย์กลางให้มากที่สุด
Written byอรพรรณ ฤทธิ์มั่น,บัลลังก์ โรหิตเสถียร
Photo Creditธเนศ งานสถิร
Rewriterนวรัตน์ รามสูต
Editorบัลลังก์ โรหิตเสถียร